การวิจัยและการพัฒนา

การวิจัย

บริษัทได้มีการจัดการประชุมวิชาการอย่างต่อเนื่องสำหรับแพทย์ในโรงพยาบาลกรุงเทพและแพทย์ภายนอกสถาบันต่าง
ๆ เพื่อเพิ่มขีดความสามารถของแพทย์ทุกสาขา
โดยปัจจุบันโรงพยาบาลกรุงเทพได้รับการรับรองให้เป็นสถาบันหลักในโครงการศึกษาทางการแพทย์ต่อเนื่องของแพทยสภาซึ่งแพทย์
พยาบาล
และผู้ประกอบวิชาชีพทางการแพทย์ที่เข้าประชุมวิชาการของโรงพยาบาลกรุงเทพจะได้รับเครดิต
(Continuous Medical Education - CREDIT)
เพื่อนำไปประกอบการต่อใบประกอบวิชาชีพเวชกรรม

นอกจากนี้ ในปี 2550 โรงพยาบาลวัฒโนสถได้ลงนามในสัญญาความร่วมมือกับ สถาบัน “Barbara
Ann Karmanos Cancer” ซึ่งเป็นสถาบันที่มีความเชี่ยวชาญด้านมะเร็งแห่งประเทศสสหรัฐอเมริกา
โดยโปรแกรมความร่วมมือนี้มีจุดม่งหมายในการแลกเปลี่ยนประสบการณ์ ความรู้
ทางด้านการแพทย์ระหว่างกัน

การพัฒนา

บริษัทได้นำมิติทางด้านการพัฒนาคุณภาพ มาตรฐานคุณภาพโรงพยาบาลเชื่อมโยงเข้ากับ
การบริหารตอบแทน ( Performance Management System
)เพื่อขับเคลื่อนองค์กรให้ครบถ้วนทั้ง สี่ด้านของ Balance Scorecard
ให้เกิดผลลัพธ์ที่เป็นรูปธรรมและ
พนักงานทุกคนในองค์กรมีส่วนร่วมรับผิดชอบในการพัฒนาให้บรรลุตามเป้าหมายที่วางไว้

นอกเหนือไปจากสถาบันพัฒนาและรับรองคุณภาพโรงพยาบาล ( The Institute of Hospital
Quality Improvement and Accreditation)
ซึ่งเป็นองค์กรการตรวจรับรองมาตรฐานโรงพยาบาลที่เป็นที่รู้จัก ยอมรับกันอย่างกว้างขวางในระบบ
สุขภาพและสาธารณสุขประเทศไทยแล้ว
ขอกล่าวถึงมาตรฐานระดับสากลที่อยู่ในแผนการดำเนินการให้บรรลุเป้าหมายคือ
การผ่านการรับรองมาตรฐาน Joint Commission International Accreditation หรือ
JCI เป็นหน่วยงานหนึ่งของ JCAHO (Joint Commission on Accreditation of
Healthcare Organization)
ซึ่งเป็นองค์กรที่รับรองมาตรฐานโรงพยาบาลภายในประเทศสหรัฐอเมริกา JCI
ดูแลการรับรองมาตรฐานโรงพยาบาลนอกประเทศสหรัฐอเมริกา ก่อตั้งขึ้นในปี 1998
โดยมีเป้าหมายเพื่อปรับปรุงคุณภาพในการดูแลรักษาผู้ป่วยทั่วโลก การรับรองแต่ละครั้งมีระยะเวลา
3 ปี โดยองค์กรที่จะขอรับการรับรองจะต้องแสดงให้เห็นถึงความพยายาม ความมุ่งมั่น
การปฏิบัติจริง รวมถึงผลลัพธ์ของการดูแลผู้ป่วยอย่างมีคุณภาพ ปลอดภัย
และมีการปรับปรุงพัฒนาคุณภาพอย่างต่อเนื่อง มาตรฐาน JCI ประกอบด้วย มาตรฐาน 340 ข้อหลัก
และ ข้อย่อยวัดประเมินผลอีก 1031 ข้อ

ในส่วนของ 2
มาตรฐานคุณภาพโรงพยาบาลซึ่งเป็นเป้าหมายหลักขององค์กรในปีนี้ได้มีการวิเคราะห์ถึงจุดสำคัญที่ต้องมีการประเมินที่สำคัญที่แตกต่างกันบางจุดแต่มีจุดเน้นเพื่อการพัฒนาคุณภาพโรงพยาบาลที่มีเป้าหมายร่วมกันเพื่อคุณภาพการดูแลรักษาพยาบาลที่มีมาตรฐานสูงสุดโดยมุ่งเน้นความปลอดภัยผู้ป่วยเป็นสำคัญ
โดยให้มีการปรับปรุงพัฒนาคุณภาพอย่างต่อเนื่อง จึงนำมาสู่
แนวทางการดำเนินการเพื่อบรรลุเป้าหมายโดยแยกเป็นส่วนสำคัญหลัก ๆ ดังนี้

1.  การดำเนินการเพื่อให้บรรลุเป้าหมายเพื่อมุ่งเน้นความปลอดภัยผู้ป่วยโดยเฉพาะด้านการให้บริการทางด้านการแพทย์

2.  การดำเนินการเพื่อให้บรรลุเป้าหมาย
    เพื่อมุ่งเน้นความปลอดภัยของสิ่งแวดล้อมที่ส่งผลกระทบต่อความปลอดภัยผู้ป่วยและพนักงาน

3.  การพัฒนาคุณภาพการให้การบริการแก่ผู้ป่วย ทั้งทางด้านกระบวนการในการดูแลผู้ป่วย
    กระบวนการหลักในการทำงาน การพัฒนาคุณภาพในการบริการ รวมถึง นวัตกรรมต่าง ๆ
    ในการให้บริการ การทำงาน ที่ส่งผลต่อการดูแลผู้ป่วยเป็นสำคัญ

4.  การนำข้อมูลตัวชี้วัดต่าง ๆ มาใช้เป็นข้อมูลในการพัฒนาคุณภาพอย่างต่อเนื่อง

5.  เพื่อให้การดำเนินการดังกล่าวเป็นไปอย่างครอบคลุมทั่วทั้งองค์กรในทุกหน่วยงานสำคัญที่เกี่ยวข้อง
    รวมถึงการที่องค์กรสามารถควบคุมและประเมินคุณภาพการดูแลผู้ป่วยได้อย่างมีประสิทธิภาพโดยการใช้ข้อมูลตัวชี้วัดร่วมกันให้เกิดประโยชน์สูงสุดจึงมีการวางโครงสร้าง
    การพัฒนาคุณภาพและความปลอดภัยผู้ป่วย ภายในองค์กรโดยให้มีคณะกรรมการซึ่งดูแล ดังนี้

  1. Board of Directors (BOD)

  2. Joint Executive Committee (JEXCO)

  3. Center Executive Committee (CEC)

  4. Medical Executive Committee (MEC)

  5. Hospital Executive Committees (HECs)

  6. Quality Management Committee (QMC)

  7. Patient Safety Committee (PSC)

  8. Environmental Care Committee (ECC)

การออกแบบระบบคุณภาพและความปลอดภัย (Quality and Safety Design)

1.  องค์กรมีการออกแบบและประยุกต์ระบบหรือกระบวนการใหม่ ๆ
    เพื่อปรับปรุงพัฒนาคุณภาพโดยต้องมีหลักการและเครื่องมือที่ใช้ในการออกแบบหรือประยุกต์กระบวนการดังกล่าวที่เป็นมาตรฐานเดียวกัน

2.  ในกระบวนการที่มีการออกแบบหรือประยุกต์ใหม่มีการตั้งเป้าหมายการดำเนินการไว้
    โดยมีการระบุตัวชี้วัดที่ชัดเจนซึ่งสามารถประเมินผลการดำเนินการของกระบวนการได้

กลยุทธ์ การลดความเสี่ยงต่าง ๆ ภายในองค์กร สามารถกระทำได้โดย
องค์กรทำสิ่งที่ถูกต้องและทำมันเป็นอย่างดีโดยการลดความเสี่ยงต่ออันตรายต่าง ๆ
ที่อาจเกิดในการให้การดูแลผู้ป่วยและทำให้เกิดผลลัพธ์ที่ดีที่สุดแก่ผู้รับบริการ

หัวใจหลักในกระบวนการของโรงพยาบาลเพื่อให้เกิดความปลอดภัยผู้ป่วย ได้แก่

-   Available : สามารถจัดหาได้มีพร้อมใช้

-   Timely : เป็นไปตามเวลาที่กำหนด

-   Effective : มีประสิทธิผล

-   Continuity : มีความต่อเนื่อง

-   Safety: ปลอดภัย

-   Efficiency : มีประสิทธิภาพ

-   Respect & Caring : การเคารพในสิทธิผู้ป่วย และการดูแลรักษา

Critical Success Factor ของระบบความปลอดภัยผู้ป่วย

1.  Leadership Support : การสนับสนุนโดยผู้บริหารระดับสูง
    มีเป้าหมายที่ชัดเจนในการส่งเสริมงานทางด้านคุณภาพการให้บริการและการดูแลผู้ป่วย

2.  Strategic Plan :
    มีการนำมิติทางด้านการพัฒนาคุณภาพและความปลอดภัยผู้ป่วยรวมเข้าไว้ในแผนกลยุทธ์ขององค์กรและเป็นแผนในการขับเคลื่อนองค์กรที่สำคัญ

3.  Budget : การจัดสรรงบประมาณเพียงพอในการดำเนินการ มีการวางขอบเขตและ
    เป้าหมายที่ชัดเจน

4.  Empowerment :
    มีการสนับสนุนและมอบหมายให้มีทีมที่ขับเคลื่อนการดำเนินการตามแผนที่ชัดเจน เป็นรูปธรรม
    และมีอำนาจในการดำเนินการอย่างเต็มที่ภายใต้ความเห็นชอบและสนับสนุนของผู้บริหาร

ผลลัพธ์การดำเนินการ

-   ศูนย์การแพทย์โรงพยาบาลกรุงเทพ ผ่านการรับรองมาตรฐาน Joint Commission
    International ในเดือน กรกฎาคม 2550

-   รางวัลจากการส่ง กิจกรรมพัฒนาคุณภาพเข้าแข่งขัน

    1.  Hospital Management of Asia 2007: รองชนะเลิศประเภท Patient Safety
        จากโครงการ Prevention of Catheter Related Blood Stream Infection

    2.  Good Practice for Patient Safety and Safety Culture : HA
        National Forum 2008: 5 โครงการที่ได้รับการคัดเลือก เข้า0นำเสนอผลงาน

        -   Clean care is safer care

        -   Patient Identification

        -   Isolation/Precaution

        -   Medication Management System

        -   Fall Prevention Project

ทั้งนี้ ในช่วง 3 ปีที่ผ่านมา บริษัทได้สนับสนุนค่าใช้จ่ายด้านการวิจัยและพัฒนา สรุปได้ดังนี้คือ

ปี 2548 จำนวน 36.00 ล้านบาท

ปี 2549 จำนวน 48.30 ล้านบาท

ปี 2550 จำนวน 32.61 ล้านบาท